stanford-oval/wikipedia huggingface dataset:
Maarit Feldt-Ranta
Yksityiselämä > Kuolema

Feldt-Rannalla todettiin mahasyöpä ensimmäisen kerran 2009. Neljän terveen vuoden jälkeen syöpä uusiutui marraskuussa 2013, jolloin Feldt-Ranta jäi sairauslomalle eduskuntatyöstään. Feldt-Ranta palasi työtehtäviinsä pitkän sairausloman jälkeen elokuussa 2014.
Hänen sairautensa uusiutui tammikuussa 2019, ja hän joutui jättämään kevään eduskuntavaalit väliin. Saman vuoden toukokuussa ilmoitettiin, että Feldt-Rannan syöpähoidot on lopetettu ja että hänellä on elinaikaa enää kuukausia. Maarit Feldt-Ranta teki tiettävästi viimeisen julkisen esiintymisensä Yle Radio Suomen Kutsuvieras-ohjelmassa ja Yle Vegan   Sommarprat-ohjelmassa, jotka julkaistiin 3. heinäkuuta 2019. Hän kuoli keskiviikkona 27. marraskuuta 2019.
Jalkapallon Euroopan-mestaruuskilpailut 2012

Jalkapallon Euroopan-mestaruuskilpailut 2012 käytiin Puolassa ja Ukrainassa 8. kesäkuuta – 1. heinäkuuta 2012. Kyseessä oli kolmas kerta, kun Euroopan-mestaruuskilpailuiden isännyys on jaettu kahden maan kesken. Puola ja Ukraina voittivat viimeisessä äänestyksessä kisaisännyydestä Italian sekä Unkarin ja Kroatian. Turnauksen voittajaksi selviytyi Espanja toista kertaa peräkkäin, eikä mikään muu joukkue ollut aiemmin yltänyt vastaavaan.
Hakuprosessi

Kilpailuihin tehtiin viisi hakemusta: yksinään kisoja hakeneiden Italian, Turkin ja Kreikan lisäksi yhteishakemuksilla Unkari ja Kroatia sekä Puola ja Ukraina. 8. marraskuuta 2005 UEFA:n toimeenpaneva elin äänesti toiselle kierrokselle Italian (11 ääntä), Kroatian ja Unkarin (9 ääntä) sekä Ukrainan ja Puolan (7 ääntä), kun Turkki sai kuusi ja Kreikka kaksi ääntä. 18. huhtikuuta 2007 pidetyssä viimeisessä äänestyksessä Ukraina ja Puola saivat kahdeksan ääntä kahdestatoista.
| Äänestystulokset |
| --- | --- | --- | --- | --- | --- | --- |
| Maa | Kierros 1 | Kierros 2 |  |  |  |  |
|  Puola    Ukraina | 7 | 8 |  |  |  |  |
|  Italia | 11 | 4 |  |  |  |  |
|  Kroatia    Unkari | 9 | 0 |  |  |  |  |
|  Turkki | 6 | — |  |  |  |  |
|  Kreikka | 2 | — |  |  |  |  |
| Yhteensä | 35 | 12 |  |  |  |  |
Karsinnat

Karsintaturnaus EM-kilpailuihin käynnistyi vuonna 2010. Isäntämaiden maajoukkueet (Puola ja Ukraina) saivat kumpikin automaattisesti paikan lopputurnaukseen. Kaikkiaan lopputurnaukseen osallistuu 16 maajoukkuetta.
Karsinnat > Arvonta

Karsintalohkot arvottiin Varsovassa 7. helmikuuta 2010. Ensimmäistä kertaa joukkueet oli nyt jaettu arvontakoreihin UEFA:n maakertoimen perusteella. Arvonnassa joukkueet jaettiin kuuteen kuuden joukkueen ja kolmeen viiden joukkueen lohkoon.
Karsinnat > Karsinnoista selvinneet joukkueet

Lohkovoittajat sekä paras lohkokakkonen pääsivät suoraan kisoihin, muut lohkokakkoset etenivät jatkokarsintaan.
Lopputurnauksen lohkoarvonnat

Alkulohkot arvottiin 2. joulukuuta 2011 Kiovan Ukraina-palatsissa. Joukkueet oli jaettu neljään arvontakoriin siten, että isäntämaat ja hallitseva Euroopan-mestari Espanja sijoitettiin koriin 1. Muut joukkueet sijoitettiin silloisen rankingin perusteella koreihin järjestyksessä, minkä jälkeen jokaisesta korista arvottiin yksi joukkue jokaiseen lohkoon.
| Kori 1 | Kori 2 | Kori 3 | Kori 4 |
| --- | --- | --- | --- |
|   Ukraina   Puola   Espanja   Alankomaat |   Saksa   Italia   Englanti   Venäjä |   Kroatia   Kreikka   Portugali   Ruotsi |   Tanska   Ranska   Tšekki   Irlanti |
Erotuomarit

UEFA valitsi 20. joulukuuta 2011 seuraavat erotuomarit tuomitsemaan vuoden 2012 EM-kilpailuihin:
| Nimi | Syntymävuosi | Ottelut |  |  |  |
| --- | --- | --- | --- | --- | --- |
|  Howard Webb | 1971 | 3 | 6 | – | – |
|  Stéphane Lannoy | 1969 | 3 | 15 | – | – |
|  Wolfgang Stark | 1969 | 2 | 10 | – | – |
|  Viktor Kassai | 1975 | 2 | 12 | – | – |
|  Nicola Rizzoli | 1971 | 3 | 8 | – | – |
|  Björn Kuipers | 1973 | 2 | 8 | – | – |
|  Pedro Proença | 1970 | 3 | 10 | – | – |
|  Craig Thomson | 1972 | 2 | 12 | – | – |
|  Damir Skomina | 1976 | 3 | 9 | – | – |
|  Carlos Velasco Carballo | 1971 | 2 | 2 | 1 | 1 |
|  Jonas Eriksson | 1974 | 2 | 9 | – | – |
|  Cüneyt Çakır | 1976 | 3 | 16 | 1 | – |
Symbolit > Pelipallo

Kisojen virallinen pelipallo on Adidas Tango 12. Pallon päävärit ovat musta ja valkoinen. Pallon valmistanut Adidas ilmoitti, että edellisten MM-kisojen viralliseen pelipalloon Jabulaniin verrattuna pallon lentorata on tasaisempi ja pelaajien on helpompi kontrolloida sitä. Erityisesti maalivahdit arvostelivat paljon Jabulania MM-kisoissa.
Symbolit > Iskulause

Mestaruuskilpailuden iskulause oli ”Luomme historiaa yhdessä” (puolaksi Razem tworzymy przyszłość, Luomme tulevaisuutta yhdessä, ukrainaksi Творимо історію разом).
Ottelupaikat

Kisojen avajaiset ja avajaisottelu järjestettiin Varsovassa, ja loppuottelu pelattiin Kiovassa.
| Varsova | Poznań | Wrocław | Gdańsk |
| --- | --- | --- | --- |
| Kansallisstadion Kapasiteetti: 55 920 | Kunnallisstadion Kapasiteetti: 45 830 | Kunnallisstadion Kapasiteetti: 42 771 | Gdańsk-areena Kapasiteetti: 44 000 |


| Kiova | Donetsk | Lviv | Harkova |
| Olympiastadion Kapasiteetti: 70 050 | Donbas-areena Kapasiteetti: 51 504 | Lviv-areena Kapasiteetti: 34 915 | Metalist-stadion Kapasiteetti: 38 863 |
Ottelut

Kellonajat Suomen kesäaikaa (UTC+3).
Ottelut > Alkulohkot > Sijoitusten määräytyminen alkulohkoissa

Lohkosijoitukset ratkaistaan seuraavasti:
joukkueiden kaikkien otteluiden pisteet;
joukkueiden keskinäisten otteluiden pisteet;
joukkueiden keskinäisten otteluiden maaliero;
joukkueiden keskinäisten otteluiden tehdyt maalit;
joukkueiden kaikkien otteluiden maaliero;
joukkueiden kaikkien otteluiden tehdyt maalit;
UEFAn maapisteranking
vähimmät virheet (varoitukset ja kentältä poistot)
UEFAn komitean suorittama arvonta.
Ottelut > Alkulohkot > Lohko A

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Tšekki | 6 | 3 | 2 | 0 | 1 | 4 | 5 | –1 |
|  Kreikka | 4 | 3 | 1 | 1 | 1 | 3 | 3 | 0 |
|  Venäjä | 4 | 3 | 1 | 1 | 1 | 5 | 3 | +2 |
|  Puola | 2 | 3 | 0 | 2 | 1 | 2 | 3 | –1 |
Kreikka sijoittui Venäjän edelle voitettuaan keskinäisen ottelun.

Tšekki oli ensimmäinen maa EM-kilpailuiden historiassa, joka voitti alkulohkonsa negatiivisella maalierolla.
Ottelut > Alkulohkot > Lohko B

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Saksa | 9 | 3 | 3 | 0 | 0 | 5 | 2 | +3 |
|  Portugali | 6 | 3 | 2 | 0 | 1 | 5 | 4 | +1 |
|  Tanska | 3 | 3 | 1 | 0 | 2 | 4 | 5 | –1 |
|  Alankomaat | 0 | 3 | 0 | 0 | 3 | 2 | 5 | –3 |
Ottelut > Alkulohkot > Lohko C

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Espanja | 7 | 3 | 2 | 1 | 0 | 6 | 1 | +5 |
|  Italia | 5 | 3 | 1 | 2 | 0 | 4 | 2 | +2 |
|  Kroatia | 4 | 3 | 1 | 1 | 1 | 4 | 3 | +1 |
|  Irlanti | 0 | 3 | 0 | 0 | 3 | 1 | 9 | –8 |
Ottelut > Alkulohkot > Lohko D

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Englanti | 7 | 3 | 2 | 1 | 0 | 5 | 3 | +2 |
|  Ranska | 4 | 3 | 1 | 1 | 1 | 3 | 3 | 0 |
|  Ukraina | 3 | 3 | 1 | 0 | 2 | 2 | 4 | –2 |
|  Ruotsi | 3 | 3 | 1 | 0 | 2 | 5 | 5 | 0 |
Ukraina sijoittui Ruotsin edelle voitettuaan keskinäisen ottelun.
Ottelut > Pudotuspelit

Pudotuspeleissä ottelun ollessa tasatuloksessa varsinaisen peliajan jälkeen, pelattiin 2 × 15 minuutin jatkoaika. Jos tilanne oli tasan jatkoajankin jälkeen, ottelun tulos ratkaistiin rangaistuspotkukilpailulla.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  | 21.6. – Varsova | 21.6. – Varsova |   |   |  |  |   |   |  |  |
|  | 21.6. – Varsova | 21.6. – Varsova |   |   |  |  |   |   |  |  |
|  |   Tšekki |  0 |   |   |  |  |   |   |  |  |
|  |   Tšekki |  0 |   |   | 27.6. – Donetsk | 27.6. – Donetsk |   |   |  |  |
|  |   Portugali |  1 |   |   | 27.6. – Donetsk | 27.6. – Donetsk |   |   |  |  |
|  |   Portugali |  1 |   |   |   Portugali |  0 (2) |   |   |  |  |
|  | 23.6. – Donetsk | 23.6. – Donetsk |   |   |   Portugali |  0 (2) |   |   |  |  |
|  | 23.6. – Donetsk | 23.6. – Donetsk |   |   |   Espanja |  0 (4) |   |   |  |  |
|  |   Espanja |  2 |   |   |   Espanja |  0 (4) |   |   |  |  |
|  |   Espanja |  2 |   |   |  |  |   |   | 1.7. – Kiova | 1.7. – Kiova |
|  |   Ranska |  0 |   |   |  |  |   |   | 1.7. – Kiova | 1.7. – Kiova |
|  |   Ranska |  0 |   |   |  |  |   |   |   Espanja |  4 |
|  | 22.6. – Gdańsk | 22.6. – Gdańsk |   |   |  |  |   |   |   Espanja |  4 |
|  | 22.6. – Gdańsk | 22.6. – Gdańsk |   |   |  |  |   |   |   Italia |  0 |
|  |   Saksa |  4 |   |   |  |  |   |   |   Italia |  0 |
|  |   Saksa |  4 |   |   | 28.6. – Varsova | 28.6. – Varsova |   |   |  |  |
|  |   Kreikka |  2 |   |   | 28.6. – Varsova | 28.6. – Varsova |   |   |  |  |
|  |   Kreikka |  2 |   |   |   Saksa |  1 |   |   |  |  |
|  | 24.6. – Kiova | 24.6. – Kiova |   |   |   Saksa |  1 |   |   |  |  |
|  | 24.6. – Kiova | 24.6. – Kiova |   |   |   Italia |  2 |   |   |  |  |
|  |   Englanti |  0 (2) |   |   |   Italia |  2 |   |   |  |  |
|  |   Englanti |  0 (2) |   |   |  |  |   |   |  |  |
|  |   Italia |  0 (4) |   |   |  |  |   |   |  |  |
|  |   Italia |  0 (4) |   |   |  |  |   |   |  |  |
Maalintekijät

Kolme maalia (6 pelaajaa):
| --- | --- |
  Fernando Torres   Mario Balotelli   Mario Mandžukić :   Cristiano Ronaldo   Mario Gómez   Alan Dzagojev 
Kaksi maalia (10 pelaajaa):
| --- | --- |
  Xabi Alonso   Cesc Fàbregas   David Silva   Dimitris Salpingidis   Zlatan Ibrahimović :   Nicklas Bendtner   Michael Krohn-Dehli   Petr Jiráček   Václav Pilař   Andri Ševtšenko 
Yksi maali (37 pelaajaa):
| 0 | 1 | 2 | 3 |
| --- | --- | --- | --- |
|   Robin van Persie   Rafael van der Vaart   Andy Carroll   Joleon Lescott   Wayne Rooney   Theo Walcott   Danny Welbeck   Jordi Alba   Juan Mata   Jesús Navas  |   Sean St Ledger   Antonio Cassano   Antonio Di Natale   Andrea Pirlo   Theofanis Gekas   Giorgos Karagounis   Georgios Samaras   Nikica Jelavić   Pepe   Hélder Postiga  |   Silvestre Varela   Jakub Błaszczykowski   Robert Lewandowski   Yohan Cabaye   Jérémy Menez   Samir Nasri   Sebastian Larsson   Olof Mellberg   Lars Bender   Sami Khedira  |   Miroslav Klose   Philipp Lahm   Lukas Podolski   Marco Reus   Mesut Özil   Roman Pavljutšenko   Roman Širokov  |
Kritiikki ja sakkotuomiot

Ukrainan entisen pääministerin Julija Tymošenkon vankeustuomion ja kohtelun vuoksi useat eurooppalaiset poliitikot uhkasivat boikotoida kisoja. Muun muassa Britannian hallinto ei lähettänyt ministereitä Englannin alkulohkon peleihin. Samoin Saksan hallinto, Tšekin presidentti ja Euroopan komission johtohenkilöitä boikotoivat kilpailuja.
UEFA jakoi turnauksen aikana useita sakkotuomioita jalkapalloliitoille ja yksittäiselle pelaajalle. Tanskalainen Nicklas Bendtner sai 100 000 euron sakot sekä yhden ottelun pelikiellon näytettyään ottelussa Portugalia vastaan boksereitaan, joissa näkyi henkilökohtaisen sponsorin logo. Paddy Power päätyi myöhemmin maksamaan Bendtnerin sakot. Saksan ja Portugalin välisessä ottelussa Saksan jalkapalloliitto sai 10 000 euron sakot kannattajien heitettyä kentälle paperipalloja. Portugali sai samassa ottelussa 5 000 euron sakot, koska joukkue viivästytti toisen puoliajan alkamista. Kroatian jalkapalloliitto sai 80 000 euron sakot, kun joukkueen kannattajat olivat ottelussa Italiaa vastaan ampuneet raketteja sekä laulaneet rasistisia kannatuslauluja. Kroatiaa sakotettiin myös 25 000 eurolla, kun kroattikannattajat pyrkivät Irlantia vastaan pelatussa ottelussa kentälle ja ampuivat ilotulitteita. Englannin jalkapalloliitto sai 5 000 euron sakot, kun englantilainen kannattaja pyrki kentälle. Venäjän jalkapalloliitto sai 35 000 euron sakot rakettien ampumisesta sekä laittomista banderolleista. Saksan jalkapalloliitto sai toisen sakkorangaistuksen, kun Saksan kannattajat käyttäytyivät sopimattomasti Tanskaa vastaan käydyssä ottelussa, heiluttaen mm. kansallissosialistisen Saksan hakaristilippua. Sakon suuruus oli 25 000 euroa. Puolan jalkapalloliitto sai 4 000 euron sakot ilotulitteiden takia. Samasta ottelusta Venäjälle annettiin 30 000 euron sakot laittomien banderollien, kentälle pyrkimisen ja ilotulitteiden takia.
Aiheesta muualla

Wikimedia Commonsissa on kuvia tai muita tiedostoja aiheesta .
UEFA: UEFA Euro – UEFAn virallinen sivusto (englanniksi)
| n k Jalkapallon Euroopan-mestaruuskilpailut |
| --- | --- |
Turnaukset:  Ranska 1960  Espanja 1964  Italia 1968  Belgia 1972  Jugoslavia 1976  Italia 1980  Ranska 1984  Saksa 1988  Ruotsi 1992  Englanti 1996  Belgia ja Alankomaat 2000  Portugali 2004  Itävalta ja Sveitsi 2008  Puola ja Ukraina 2012  Ranska 2016  Eurooppa 2020  Saksa 2024  Britannia ja Irlanti 2028  Italia ja Turkki 2032 
Karsinnat:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
Loppuottelut:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
Kokoonpanot:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
Kartta karsiutuneista maista. Punaisella merkitty karsiutuneet valtiot ja sinisellä valtiot, jotka pelasivat lopputurnauksessa. Harmaalla on merkitty valtiot, jotka eivät ole UEFAn jäseniä.
Hikaru Sulu

George Takei Hikaru Sulun roolissa alkuperäisessä sarjassa
John Cho esittää Hikaru Sulua elokuvassa Star Trek (2009)
Hikaru Sulu on kuvitteellinen henkilö Star Trek -universumissa. Sulu on avaruuslentäjä, arvoltaan luutnantti ja U.S.S. Enterprisen pääohjaaja. Hän on aasialainen.
Sulu on tarkka ja huolellinen lentäjä, jota muu miehistö ja päällystö pitää arvossa. Hän on miekkojen ja käsiaseiden keräilijä ja niiden jonkin tason asiantuntija. Tämä hänen harrastuksensa tulee erityisesti esiin jaksoissa "Naked time" ja "Shore leave".
Alkuperäissarjassa ja siihen perustuvissa elokuvissa Sulua esitti amerikanjapanilainen näyttelijä George Takei. Uusissa elokuvissa roolissa on nähty John Cho.
Sulun hahmo luotiin, koska sarjan keksijä Gene Roddenberry piti japanilaisia erityisessä arvossa; näin hän asian ainakin selitti haastattelussa, joka tehtiin TNG-sarjan esittelynä ja jonka yhteydessä nähtiin ensi kerran julkisesti alkuperäinen pilotti "The Cage" ja jonka varsinaisena juontajana toimi TNG-sarjan Enterprisen kapteeni Patrick Stewart.
Sulun tytär vilahtaa aliluutnantin arvoisena ohjaajana elokuvassa Star Trek – sukupolvet.
Sulu itse nähdään viimeksi vanhan sarjan viimeisessä elokuvassa kommodorin arvoisena laivanpäällikkönä.
Eurovision laulukilpailu 2005

| Eurovision laulukilpailu 2005 Awakening (suom>  herääminen) |
| --- | --- |

Päivämäärät
Päivämäärä(t):  19. toukokuuta (semifinaali) 21. toukokuuta (finaali)
Isäntä
Tapahtumapaikka:  Palats Sportu, Kiova, Ukraina
Juontaja(t):  Marija Jefrosinina   Pavlo Šylko
Isäntämaan toimittaja:  NTU
Osallistujat
Osallistujien määrä:  39
Uudet maat:   Bulgaria  Moldova  Libanon (oli tarkoitus osallistua, mutta osallistuminen peruttiin)
Palaavat maat:   Unkari
Äänestys- järjestelmä:  Puhelinäänestys, käytössä nykyinen pistejärjestelmä.
Äänestys
Voittaja:  Kreikka "My Number One"
Nolla pistettä saaneet:  –
Osallistujakartta

   Maat, jotka osallistuivat vuonna 2005   Maat, jotka eivät päässeet finaaliin   Maat, jotka eivät osallistuneet vuonna 2005  
Eurovision laulukilpailu · Teemasivu
 ◄ 2004  2006 ► 
Eurovision laulukilpailu 2005 oli järjestyksessään 50. Eurovision laulukilpailu. Tapahtumapaikkana oli Ukrainan pääkaupungin Kiovan Palats Sportussa. Kilpailu järjestettiin kaksipäiväisenä. Semifinaali oli torstaina 19. toukokuuta ja finaali lauantaina 21. toukokuuta 2005. Molempien tilaisuuksien juontajina toimivat Marija "Masha" Jefrosinina ja Pavlo "DJ Pasha" Šylko.
Kilpailuun pyrki 41 maata, mutta Tšekki ja Libanon vetäytyivät kisasta. Libanon ehti jo valita edustajansa, mutta maan lain mukaan se ei saanut osallistua kilpailuun, jossa oli Israel mukana. Automaattisesti finaalissa olivat edellisvuoden finaalin kaksitoista parasta maata eli Ukraina, Serbia ja Montenegro, Kreikka, Turkki, Kypros, Ruotsi, Albania, Saksa, Bosnia ja Hertsegovina, Espanja, Venäjä ja Malta (ei Kroatia, koska Malta sai pisteitä useammalta maalta) sekä neljän suurimman rahoittajamaan joukossa olevat Ranska ja Iso-Britannia.
Semifinaalissa kilpailleesta 25 maasta 10 olivat edellisvuoden finaalissa kahdettatoista sijaa alemmaksi jääneet maat Ranskaa ja Isoa-Britanniaa lukuun ottamatta, jotka olivat Kroatia, Makedonia, Puola, Romania, Islanti, Alankomaat, Itävalta, Belgia, Irlanti ja Norja. Muut 12 olivat edellisvuoden semifinaalivaiheessa karsiutuneet maat eli Israel, Viro, Tanska, Suomi, Portugali, Liettua, Latvia, Andorra, Valko-Venäjä, Monaco, Slovenia ja Sveitsi. Loput kolme olivat uudet maat Bulgaria ja Moldova sekä kisaan palannut Unkari.
Kisojen valmisteluissa ilmeni vakavia ongelmia. Ukrainassa oli tapahtunut Oranssi vallankumous vuoden 2004 lopussa. Kisapaikan remontti oli pahasti myöhässä ja siirtynyt kevääseen. Lopulta hallin osaomistajat Klytškon veljekset, jotka tunnetaan mestaruustason nyrkkeilijöinä, ottivat osaa järjestelytehtäviin. Viimein viisuliput saatiin myyntiin, mutta ne kävivät heikosti kaupaksi. Myös toinen juontajista, Ruslana, vaihdettiin viime hetkellä Marija Jefrosininaan.
Kilpailun voitti Kreikan Helena Paparizou kappaleellaan "My Number One". Palkinnon ojensi Ruslana ja Ukrainan uusi presidentti Viktor Juštšenko.
Osallistujat > Semifinaali (19. toukokuuta)

| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Itävalta | Global Kryner | "Y así" | "Niin" | 21 | 30 |
| 02 |  Liettua | Laura & The Lovers | "Little by Little" | "Vähitellen" | 25 | 17 |
| 03 |  Portugali | 2B | "Amar" | "Rakastaa" | 17 | 51 |
| 04 |  Moldova | Zdob și Zdub | "Boonika bate doba" | "Isoäiti lyö rumpua" | 2 | 207 |
| 05 |  Latvia | Walters & Kazha | "The War Is Not Over" | "Sota ei ole ohi" | 10 | 85 |
| 06 |  Monaco | Lise Darly | "Tout de moi" | "Kaikki minusta" | 24 | 22 |
| 07 |  Israel | Shiri Maimon | "Hasheket Shenish'ar" | "Hiljaisuus joka pysyy" | 7 | 158 |
| 08 |  Valko-Venäjä | Angelica Agurbash | "Love Me Tonight" | "Rakasta minua tänä yönä" | 13 | 67 |
| 09 |  Alankomaat | Glennis Grace | "My Impossible Dream" | "Mahdoton unelmani" | 14 | 53 |
| 10 |  Islanti | Selma | "If I Had Your Love" | "Jos minulla olisi rakkautesi" | 16 | 52 |
| 11 |  Belgia | Nuno Resende | "Le grand soir" | "Suuri ilta" | 22 | 29 |
| 12 |  Viro | Suntribe | "Let's Get Loud" | "Mennään kovaa" | 20 | 31 |
| 13 |  Norja | Wig Wam | "In My Dreams" | "Unelmissani" | 6 | 164 |
| 14 |  Romania | Luminița Anghel & Sistem | "Let Me Try" | "Anna minun yrittää" | 1 | 235 |
| 15 |  Unkari | NOX | "Forogj, világ!" | "Pyöri, maailma!" | 5 | 167 |
| 16 |  Suomi | Geir Rönning | "Why?" | "Miksi?" | 18 | 50 |
| 17 |  Makedonia | Martin Vučić | "Make My Day" | "Tee päiväni" | 9 | 97 |
| 18 |  Andorra | Marian van de Wal | "La mirada interior" | "Sisäinen silmäys" | 23 | 27 |
| 19 |  Sveitsi | Vanilla Ninja | "Cool Vibes" | "Kylmät väreet" | 8 | 114 |
| 20 |  Kroatia | Boris Novković feat. Lado Members | "Vukovi umiru sami" | "Sudet kuolevat yksin" | 4 | 169 |
| 21 |  Bulgaria | Kaffe | "Lorraine" |  | 19 | 49 |
| 22 |  Irlanti | Donna & Joe | "Love?" | "Rakkaus?" | 14 | 53 |
| 23 |  Slovenia | Omar Naber | "Stop" | "Pysähdy" | 12 | 69 |
| 24 |  Tanska | Jakob Sveistrup | "Talking to You" | "Puhun sinulle" | 3 | 185 |
| 25 |  Puola | Ivan & Delfin | "Czarna dziewczyna" | "Mustatukkainen tyttö" | 11 | 81 |
|  |  Libanon | Aline Lahoud | "Quant tout s'enfuit" | "Kun kaikki pakenivat" | X | X |
X = Ei osallistunut
Osallistujat > Finaali (21. toukokuuta 2005)

| Sija | Numero | Maa | Artisti(t) | Kappale | Suomennos | Pisteet |
| --- | --- | --- | --- | --- | --- | --- |
| 12. | 01 |  Unkari | Nox | "Forogj, világ!" | "Pyöri, maailma!" | 97 |
| 22. | 02 |  Yhdistynyt kuningaskunta | Javine | "Touch my Fire" | "Kosketa tultani" | 18 |
| 2. | 03 |  Malta | Chiara Siracusa | "Angel" | "Enkeli" | 192 |
| 3. | 04 |  Romania | Luminița Anghel & Sistem | "Let Me Try" | "Anna minun yrittää" | 158 |
| 9. | 05 |  Norja | Wig Wam | "In My Dreams" | "Unelmissani" | 125 |
| 13. | 06 |  Turkki | Gülseren | "Rimi rimi ley" |  | 92 |
| 6. | 07 |  Moldova | Zdob și Zdub | "Boonika Bate Doba" | "Isoäiti lyö rumpua" | 148 |
| 16. | 08 |  Albania | Ledina Çelo | "Tomorrow I Go" | "Huomenna menen" | 53 |
| 18. | 09 |  Kypros | Constantinos Christoforou | "Ela Ela" |  | 46 |
| 21. | 10 |  Espanja | Son de Sol | "Brujeria" | "Noituutta" | 28 |
| 4. | 11 |  Israel | Shiri Maymon | "The Silence That Remains" | "Hiljaisuus joka pysyy" | 154 |
| 7. | 12 |  Serbia ja Montenegro | No Name | "Zauvijek Moja" | "Ikuisesti minun" | 137 |
| 9. | 13 |  Tanska | Jakob Sveistrup | "Talking To You" | "Puhun sinulle" | 125 |
| 19. | 14 |  Ruotsi | Martin Stenmarck | "Las Vegas" |  | 30 |
| 17. | 15 |  Makedonia | Martin Vučik’ | "Make My Day" | "Tee päiväni" | 52 |
| 20. | 16 |  Ukraina | Greenjolly | "Razom nas bahato" | "Yhdessä meitä on monta" | 30 |
| 24. | 17 |  Saksa | Gracia | "Run & Hide" | "Juokse ja piiloudu" | 4 |
| 11. | 18 |  Kroatia | Boris Novković | "Vukovi Umiro Sami" | "Sudet kuolevat yksin" | 115 |
| 1. | 19 |  Kreikka | Helena Paparizou | "My Number One" | "Minun ykkönen" | 230 |
| 15. | 20 |  Venäjä | Natalja Podolskaja | "Nobody Hurt No One" | "Kukaan ei satuta ketään" | 57 |
| 8. | 21 |  Sveitsi | Vanilla Ninja | "Cool Vibes" | "Kylmät väreet" | 128 |
| 14. | 22 |  Bosnia ja Hertsegovina | Feminnem | "Call Me" | "Soita minulle" | 79 |
| 5. | 23 |  Latvia | Valters & Kaža | "The War Is Not Over" | "Sota ei ole ohi" | 153 |
| 23. | 24 |  Ranska | Ortal | "Chacun pense à soi" | "Kaikki ajattelevat itseään" | 11 |